ᱚᱢᱩᱞᱤᱭᱟ

ᱚᱢᱩᱞᱭᱟ (ᱡᱟᱱᱟᱢ ᱢᱳᱣᱞᱭᱟ) ᱫᱚ ᱢᱤᱫ ᱢᱟᱨᱮ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱠᱚᱱᱱᱚᱲ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱫᱚ ᱒᱐᱐᱐ ᱫᱚᱥᱚᱠ ᱨᱮᱱᱟᱜ ᱮᱛᱚᱦᱚᱵ ᱨᱮ ᱢᱤᱫ ᱜᱤᱫᱽᱨᱟᱹ ᱵᱟᱰᱚᱦᱤ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫᱟ ᱟᱨ ᱒᱐᱐᱗ ᱨᱮ ᱪᱮᱞᱩᱵᱷᱤᱱᱟ ᱪᱤᱛᱛᱟᱨᱟ ᱥᱟᱶ ᱢᱩᱬᱩᱛ ᱨᱳᱞ ᱨᱮᱭ ᱦᱮᱡ ᱞᱮᱱᱟ ᱾ ᱩᱱᱤ ᱫᱚ ᱟᱹᱰᱤ ᱠᱚᱢ ᱩᱢᱮᱨ ᱨᱮ ᱠᱚᱱᱱᱚᱲ ᱤᱱᱰᱟᱥᱴᱨᱤ ᱨᱮ ᱢᱤᱫ ᱧᱩᱛᱩᱢᱟᱱ ᱮᱠᱴᱨᱮᱥ ᱞᱮᱠᱟᱛᱮ ᱟᱡᱟᱜ ᱴᱷᱟᱶ ᱮ ᱵᱮᱱᱟᱣ ᱟᱠᱟᱫᱟ ᱾ ᱩᱱᱤ ᱫᱚ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱥᱟᱠᱥᱮᱥ ᱯᱷᱤᱞᱢ ᱪᱮᱛᱨᱚᱫᱟ ᱪᱚᱸᱫᱽᱨᱚᱢᱟ (᱒᱐᱐᱘), ᱱᱟᱱᱩ ᱱᱟᱱᱱᱟ ᱠᱚᱱᱚᱥᱩ (᱒᱐᱑᱐) ᱟᱨ ᱥᱨᱟᱵᱚᱱᱤ ᱥᱩᱵᱽᱨᱚᱢᱚᱱᱭᱚ (᱒᱐᱑᱓) ᱨᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱵᱟᱰᱟᱭᱚᱜᱼᱟᱭ ᱾ ᱱᱚᱶᱟ ᱠᱚ ᱢᱩᱫᱽ ᱨᱮ ᱢᱩᱪᱟᱹᱫ ᱨᱮᱱᱟᱜ ᱞᱟᱹᱜᱤᱫ, ᱩᱱᱤ ᱫᱚ ᱥᱚᱨᱮᱥ ᱮᱠᱴᱨᱮᱥ – ᱠᱚᱱᱱᱚᱲ ᱞᱟᱹᱜᱤᱫ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱟᱨ ᱥᱚᱨᱮᱥ ᱮᱠᱴᱨᱮᱥ – ᱠᱚᱱᱱᱚᱲ ᱞᱟᱹᱜᱤᱫ SIIMA ᱠᱨᱤᱴᱤᱠᱥ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱟᱠᱟᱱᱟᱭ ᱾

 ᱮᱛᱚᱦᱚᱵ ᱡᱤᱭᱚᱱ 
ᱚᱢᱩᱞᱭᱟ ᱫᱚ ᱵᱮᱝᱜᱟᱞᱩᱨᱩ, ᱠᱚᱨᱱᱟᱴᱚᱠ ᱨᱮ ᱢᱳᱣᱞᱭᱟ ᱧᱩᱛᱩᱢ ᱛᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱒᱐᱐᱙ ᱨᱮ ᱵᱚᱸᱜᱟ ᱛᱟᱞᱟ ᱦᱟᱹᱵᱤᱡ ᱥᱮᱥᱟᱫᱽᱨᱤᱯᱩᱨᱚᱢ ᱢᱮᱱ ᱠᱚᱞᱮᱡᱽ ᱨᱮ ᱢᱩᱬᱩᱛ ᱠᱞᱟᱨᱠ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱡ ᱟᱭᱳ ᱡᱚᱭᱚᱞᱚᱠᱷᱤ, ᱢᱤᱫ ᱚᱲᱟᱜ ᱮᱨᱟ ᱠᱟᱱᱟᱭ, ᱡᱟᱦᱟᱸᱭ ᱥᱟᱶ ᱚᱢᱩᱞᱭᱟ ᱵᱟᱝᱜᱟᱞᱳᱨ ᱨᱮ ᱛᱟᱦᱮᱸᱱᱟᱭ ᱾ ᱩᱱᱤᱨᱤᱱ ᱢᱤᱫ ᱢᱟᱨᱟᱝ ᱫᱟᱫᱟ ᱢᱮᱱᱟᱭᱟ, ᱫᱤᱯᱚᱠ ᱚᱨᱚᱥ, ᱡᱟᱦᱟᱸᱭ ᱫᱚ ᱒᱐᱑᱑ ᱨᱮᱱᱟᱜ ᱯᱷᱤᱞᱢ ᱢᱟᱱᱟᱥᱚᱞᱚᱡᱤ ᱰᱤᱨᱮᱠᱴ ᱞᱮᱫᱟᱭ ᱾ ᱩᱱᱤᱭᱟᱜ ᱯᱩᱭᱞᱩ ᱚᱱ-ᱥᱠᱨᱤᱱ ᱧᱮᱞ ᱫᱚ ᱛᱩᱨᱩᱭ ᱥᱮᱨᱢᱟ ᱩᱢᱮᱨ ᱨᱮ ᱢᱤᱫ ᱠᱚᱱᱱᱚᱲ ᱴᱮᱞᱤᱵᱷᱤᱡᱚᱱ ᱥᱳᱯ ᱚᱯᱮᱨᱟ, ᱥᱩᱯᱛᱚ ᱢᱟᱱᱟᱥᱤᱱᱟ ᱥᱟᱯᱛᱚ ᱥᱣᱟᱨᱟᱜᱟᱞᱩ ᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱟᱡᱟᱜ ᱜᱤᱫᱽᱨᱟᱹ ᱚᱠᱛᱚ ᱫᱚ "ᱵᱤᱡᱤ" ᱢᱮᱱᱛᱮᱭ ᱞᱟᱹᱭᱟ, ᱚᱞ ᱯᱟᱲᱦᱟᱣ ᱥᱟᱶᱛᱮ ᱠᱷᱮᱞᱚᱸᱰ ᱟᱨ ᱥᱮᱨᱮᱧ ᱨᱮᱦᱚᱸᱭ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱟᱥᱲᱟ ᱨᱮ ᱛᱟᱦᱮᱸᱱ ᱚᱠᱛᱚ, ᱩᱱᱤ ᱫᱚ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫᱟ ᱟᱨ ᱠᱚᱨᱟᱴᱮ ᱨᱮ ᱜᱨᱤᱱ ᱵᱮᱞᱴ ᱮ ᱧᱟᱢ ᱟᱠᱟᱫᱟ ᱾ ᱩᱱᱤ ᱫᱚ ᱢᱟᱣᱩᱱᱴ ᱠᱟᱨᱢᱮᱞ ᱠᱚᱞᱮᱡᱽ, ᱵᱟᱝᱜᱟᱞᱳᱨ ᱠᱷᱚᱱ ᱠᱚᱢᱟᱨᱥ ᱨᱮ ᱟᱡᱟᱜ ᱯᱨᱤ-ᱭᱩᱱᱤᱵᱷᱟᱨᱥᱤᱴᱤ ᱠᱳᱨᱥ ᱮ ᱯᱩᱨᱟᱹᱣ ᱠᱮᱫᱟ ᱾ ᱒᱐᱑᱔ ᱨᱮ, ᱩᱱᱤ ᱫᱚ ᱚᱱᱟ ᱠᱚᱞᱮᱡᱽ ᱠᱷᱚᱱ ᱜᱮ ᱵᱮᱪᱞᱚᱨ ᱚᱯᱷ ᱠᱚᱢᱟᱨᱥ (B.Com.) ᱰᱤᱜᱽᱨᱤ ᱟᱢᱮᱴ ᱠᱮᱫᱟᱭ ᱾

 ᱠᱟᱹᱢᱤ ᱡᱤᱭᱚᱱ 
ᱚᱢᱩᱞᱭᱟ ᱫᱚ ᱒᱐᱐᱑ ᱨᱮᱱᱟᱜ ᱠᱚᱱᱱᱚᱲ ᱯᱷᱤᱞᱢ ᱯᱚᱨᱵᱟ ᱨᱮ ᱢᱤᱫ ᱜᱤᱫᱽᱨᱟᱹ ᱵᱟᱰᱚᱦᱤ ᱞᱮᱠᱟᱛᱮ ᱯᱷᱤᱞᱢ ᱨᱮ ᱠᱟᱹᱢᱤ ᱮᱦᱚᱵ ᱞᱮᱫᱟᱭ ᱡᱟᱦᱟᱸ ᱨᱮ ᱵᱤᱥᱱᱩᱵᱚᱨᱫᱷᱚᱱ ᱢᱩᱬᱩᱛ ᱨᱳᱞ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱢᱩᱬᱩᱛ ᱮᱠᱴᱨᱮᱥ ᱞᱮᱠᱟᱛᱮ ᱩᱱᱤᱭᱟᱜ ᱮᱛᱚᱦᱚᱵ ᱫᱚ ᱒᱐᱐᱗ ᱨᱮᱱᱟᱜ ᱯᱷᱤᱞᱢ ᱪᱮᱞᱩᱵᱷᱤᱱᱟ ᱪᱤᱛᱛᱟᱨᱟ ᱨᱮ ᱜᱚᱱᱮᱥ ᱥᱟᱶ ᱦᱩᱭ ᱞᱮᱱᱟ ᱡᱟᱦᱟᱸ ᱫᱚ ᱵᱚᱠᱥ-ᱚᱯᱷᱤᱥ ᱨᱮ ᱥᱟᱠᱥᱮᱥ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱪᱮᱛᱨᱚᱫᱟ ᱪᱚᱸᱫᱽᱨᱚᱢᱟ, ᱯᱨᱮᱢᱤᱡᱚᱢ, ᱱᱟᱱᱩ ᱱᱟᱱᱱᱟ ᱠᱚᱱᱚᱥᱩ ᱟᱨ ᱢᱟᱱᱟᱥᱚᱞᱚᱡᱤ ᱨᱮᱭ ᱧᱮᱞ ᱞᱮᱱᱟ ᱡᱟᱦᱟᱸ ᱫᱚ ᱵᱚᱠᱥ-ᱚᱯᱷᱤᱥ ᱨᱮ ᱢᱚᱰᱟᱨᱮᱴ ᱵᱮᱯᱟᱨ ᱞᱮᱫᱟᱭ ᱥᱮ ᱵᱟᱭ ᱪᱟᱞᱟᱣ ᱞᱮᱱᱟ ᱾ ᱢᱮᱱᱠᱷᱟᱱ, ᱚᱢᱩᱞᱭᱟ ᱟᱜ ᱠᱟᱹᱢᱤ ᱫᱚ ᱠᱨᱤᱴᱤᱠᱥ ᱠᱚ ᱦᱚᱛᱮᱛᱮ ᱥᱟᱨᱦᱟᱣ ᱧᱟᱢ ᱞᱮᱫᱟ ᱾ ᱵᱟᱨ ᱥᱮᱨᱢᱟ ᱛᱟᱭᱚᱢ, ᱩᱱᱤ ᱫᱚ ᱒᱐᱑᱓ ᱨᱮ ᱦᱤᱴ ᱯᱷᱤᱞᱢ ᱥᱨᱟᱵᱚᱱᱤ ᱥᱩᱵᱽᱨᱚᱢᱚᱱᱭᱚ ᱨᱮ ᱜᱚᱱᱮᱥ ᱥᱟᱶ ᱧᱮᱞ ᱞᱮᱱᱟᱭ ᱟᱨ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱠᱨᱤᱴᱤᱠᱥ ᱠᱚ ᱴᱷᱮᱱ ᱠᱷᱚᱱ ᱥᱟᱨᱦᱟᱣ ᱮ ᱧᱟᱢ ᱞᱮᱫᱟ ᱾ ᱚᱱᱟ ᱥᱮᱨᱢᱟ ᱜᱮ, ᱥᱨᱟᱵᱚᱱᱤ ᱥᱩᱵᱽᱨᱚᱢᱚᱱᱭᱚ ᱨᱤᱱᱤᱡ ᱟᱡᱤᱡ ᱜᱚᱲᱚ-ᱠᱟᱹᱢᱤᱭᱟᱹ ᱜᱚᱱᱮᱥ ᱦᱚᱛᱮᱛᱮ ᱩᱱᱤ ᱫᱚ 'ᱜᱚᱞᱰᱮᱱ ᱠᱩᱭᱤᱱ' ᱩᱯᱟᱫᱷᱤ ᱮᱢ ᱦᱩᱭ ᱞᱮᱱᱟ ᱾ ᱯᱷᱤᱞᱢ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱫᱚᱠᱷᱤᱱ, ᱥᱚᱨᱮᱥ ᱮᱠᱴᱨᱮᱥ ᱞᱟᱹᱜᱤᱫ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾

᱒᱐᱑᱕ ᱨᱮ ᱚᱢᱩᱞᱭᱟ ᱟᱜ ᱯᱩᱭᱞᱩ ᱯᱷᱤᱞᱢ, ᱠᱷᱩᱥᱤ ᱠᱷᱩᱥᱤᱭᱟᱜᱤ ᱨᱮ ᱩᱱᱤ ᱫᱚ ᱛᱮᱥᱟᱨ ᱫᱷᱟᱣ ᱜᱚᱱᱮᱥ ᱥᱟᱶ ᱡᱩᱲᱤ ᱞᱮᱠᱟᱛᱮ ᱧᱮᱞ ᱞᱮᱱᱟᱭ ᱾ ᱠᱨᱤᱴᱤᱠᱥ ᱠᱚ ᱱᱚᱱᱫᱤᱱᱤ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱫᱚ ᱠᱚ ᱥᱟᱨᱦᱟᱣ ᱠᱮᱫᱟ; ᱫᱟ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱨᱤᱱᱤᱡ ᱡᱤ.ᱮᱥ. ᱠᱩᱢᱟᱨ ᱮ ᱚᱞ ᱞᱮᱫᱟ, "'ᱥᱨᱟᱵᱚᱱᱤ ᱥᱩᱵᱽᱨᱚᱢᱚᱱᱭᱚ' ᱨᱮᱱᱟᱜ ᱪᱤᱛᱟᱹᱨ ᱚᱢᱩᱞᱭᱟ ᱟᱜ ᱨᱳᱞ ᱨᱮ ᱧᱮᱞᱚᱜᱼᱟ..." ᱢᱮᱞ ᱨᱮ, ᱩᱱᱤ ᱫᱚ ᱵᱚᱨᱥᱟ ᱞᱮᱠᱟᱛᱮ ᱴᱚᱢᱵᱚᱭᱤᱥ ᱨᱳᱞ ᱨᱮᱭ ᱛᱟᱦᱮᱸ ᱠᱟᱱᱟ, ᱟᱨ ᱯᱨᱮᱢ ᱠᱩᱢᱟᱨ ᱥᱟᱶ ᱡᱩᱲᱤ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱥᱮᱨᱢᱟ ᱨᱮᱱᱟᱜ ᱟᱡᱟᱜ ᱫᱚᱥᱟᱨ ᱨᱤᱞᱤᱡᱽ ᱨᱚᱢᱟᱱᱥ-ᱰᱨᱟᱢᱟ, ᱨᱟᱢᱞᱤᱞᱟ ᱨᱮ, ᱩᱱᱤ ᱫᱚ ᱪᱚᱸᱫᱽᱨᱚᱠᱚᱞᱟ, ᱢᱤᱫ ᱰᱚᱱ ᱨᱤᱱᱤᱡ ᱢᱤᱥᱨᱟ ᱟᱨ ᱪᱤᱨᱚᱧᱡᱤᱵᱤ ᱥᱚᱨᱡᱟ ᱟᱜ ᱫᱩᱞᱟᱹᱲ ᱨᱮᱱᱟᱜ ᱨᱳᱞ ᱮ ᱯᱟᱴ ᱞᱮᱫᱟ ᱾ ᱯᱷᱤᱞᱢ ᱫᱚ ᱠᱨᱤᱴᱤᱠᱥ ᱠᱚ ᱴᱷᱮᱱ ᱠᱷᱚᱱ ᱢᱮᱥᱟ-ᱢᱤᱥᱤ ᱨᱟᱹᱥᱠᱟᱹᱭ ᱧᱟᱢ ᱞᱮᱫᱟ ᱾ ᱒᱐᱑᱖ ᱨᱮᱱᱟᱜ ᱟᱡᱟᱜ ᱯᱩᱭᱞᱩ ᱨᱤᱞᱤᱡᱽ ᱢᱟᱫᱩᱵᱷᱮᱭᱟ ᱢᱟᱢᱟᱛᱷᱮᱭᱟ ᱠᱟᱨᱮᱭᱳᱞᱮ ᱨᱮ, ᱩᱱᱤ ᱫᱚ "ᱢᱤᱫ ᱢᱮᱴᱤ ᱪᱩᱨᱤᱛ ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱡᱟᱦᱟᱸ ᱫᱚ ᱵᱩᱞᱮᱴ ᱪᱟᱞᱟᱣ ᱨᱮᱱᱟᱜ ᱫᱟᱣ ᱮ ᱮᱢᱟᱭᱟ" ᱾ ᱠᱷᱩᱥᱤ ᱞᱮᱠᱟᱛᱮ, ᱩᱱᱤ ᱫᱚ ᱜᱷᱟᱨᱚᱸᱡᱽ ᱰᱨᱟᱢᱟ-ᱨᱚᱢᱟᱱᱥ ᱯᱷᱤᱞᱢ ᱨᱮ ᱥᱩᱨᱚᱡᱽ (ᱥᱩᱨᱚᱡᱽ ᱜᱳᱣᱲᱟ ᱦᱚᱛᱮᱛᱮ ᱯᱟᱴ ᱟᱠᱟᱱ) ᱥᱟᱶ ᱡᱩᱲᱤ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱫᱟ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱟᱡᱟᱜ ᱠᱟᱹᱢᱤ ᱫᱚ "ᱵᱷᱟᱨᱥᱟᱴᱟᱭᱤᱞ" ᱢᱮᱱᱛᱮᱭ ᱞᱟᱹᱭ ᱥᱚᱫᱚᱨ ᱞᱮᱫᱟ ᱾

ᱯᱷᱮᱵᱽᱨᱩᱣᱟᱨᱤ ᱒᱐᱑᱖ ᱨᱮ, ᱫᱟ ᱱᱤᱣ ᱤᱱᱰᱤᱭᱟᱱ ᱮᱠᱥᱯᱨᱮᱥ ᱮ ᱨᱤᱯᱚᱨᱴ ᱞᱮᱫᱟ ᱡᱮ ᱚᱢᱩᱞᱭᱟ ᱫᱚ ᱢᱟᱥ ᱞᱤᱰᱚᱨ ᱨᱤᱱ ᱵᱮᱱᱟᱣᱤᱭᱟᱹ ᱠᱚ ᱥᱤᱵᱽ ᱨᱟᱡᱽᱠᱩᱢᱟᱨ ᱟᱡ ᱢᱤᱥᱨᱟ ᱨᱳᱞ ᱞᱟᱹᱜᱤᱫ ᱠᱚ ᱥᱟᱹᱜᱟᱹᱭ ᱞᱮᱫᱟ ᱾ ᱱᱚᱶᱟ ᱫᱚ ᱥᱟᱦᱟᱱᱟ ᱢᱩᱨᱛᱤ ᱦᱚᱛᱮᱛᱮ ᱰᱤᱨᱮᱠᱴ ᱦᱩᱭᱩᱜᱼᱟ ᱾ ᱩᱱᱤ ᱫᱚ ᱱᱟᱜᱟᱥᱮᱠᱷᱚᱨ ᱟᱜ ᱢᱟᱥᱛᱤ ᱜᱩᱰᱤ ᱨᱮ ᱥᱩᱦᱤ ᱨᱮᱱᱟᱜ ᱦᱚᱸ ᱯᱩᱥᱴᱤ ᱞᱮᱫᱟᱭ ᱡᱟᱦᱟᱸ ᱨᱮ ᱫᱩᱱᱤᱭᱟ ᱵᱤᱡᱚᱭ ᱥᱟᱶ ᱢᱩᱬᱩᱛ ᱛᱤᱨᱞᱟᱹ ᱞᱮᱠᱟᱛᱮ ᱧᱮᱞ ᱞᱮᱱᱟᱭ ᱾

 ᱱᱤᱡᱮᱨᱟᱜ ᱡᱤᱭᱚᱱ 
ᱚᱢᱩᱞᱭᱟ ᱫᱚ ᱒᱐᱑᱗ ᱨᱮ ᱡᱚᱜᱚᱫᱤᱥ ᱥᱟᱶ ᱵᱟᱯᱞᱟ ᱞᱮᱱᱟᱭ ᱾
ᱚᱢᱩᱞᱭᱟ ᱨᱤᱱ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱚᱛᱷᱚᱨᱵᱽ ᱟᱨ ᱟᱫᱷᱚᱵᱽ ᱢᱟᱨᱪ ᱒᱐᱒᱒ ᱨᱮ ᱠᱤᱱ ᱡᱟᱱᱟᱢ ᱞᱮᱱᱟ ᱾

 ᱯᱷᱤᱞᱢᱳᱜᱽᱨᱟᱯᱷᱤ 
 ᱥᱮᱨᱢᱟ  ᱯᱷᱤᱞᱢ  ᱨᱳᱞ  ᱱᱳᱴᱥ ᱒᱐᱐᱒  ᱯᱚᱨᱵᱟ    ᱜᱤᱫᱽᱨᱟᱹ ᱵᱟᱰᱚᱦᱤ ᱒᱐᱐᱓  ᱪᱚᱱᱫᱩ   ᱒᱐᱐᱓  ᱞᱟᱞᱤ ᱦᱟᱰᱩ   ᱒᱐᱐᱕  ᱢᱚᱦᱟᱨᱟᱡᱟ   ᱒᱐᱐᱖  ᱢᱟᱱᱰᱭᱟ   ᱥᱩᱱᱛᱟᱨᱟᱜᱟᱞᱤ  ᱨᱟᱡᱟᱦᱩᱞᱤ ᱭᱤᱡ ᱦᱚᱯᱚᱱ ᱮᱨᱟ  ᱵᱟᱝ ᱥᱨᱮᱭ ᱨᱳᱞ ᱥᱟᱡᱽᱱᱤ  ᱵᱤᱠᱨᱚᱢ ᱟᱡ ᱢᱤᱥᱨᱟ  ᱜᱤᱫᱽᱨᱟᱹ ᱵᱟᱰᱚᱦᱤ ᱱᱟᱢᱢᱟ ᱵᱟᱥᱚᱵᱟ   ᱛᱟᱱᱟᱱᱟᱢ ᱛᱟᱱᱟᱱᱟᱢ   ᱢᱳᱣᱞᱭᱟ ᱞᱮᱠᱟᱛᱮ ᱥᱨᱮᱭ ᱢᱮᱱᱟᱜᱼᱟ ᱠᱚᱞᱞᱟᱨᱟᱞᱤ ᱦᱩᱵᱷᱟᱜᱤ  ᱩᱢᱟ  ᱒᱐᱐᱗  ᱛᱷᱤᱢᱢᱟ   ᱜᱤᱫᱽᱨᱟᱹ ᱵᱟᱰᱚᱦᱤ ᱪᱮᱞᱩᱵᱷᱤᱱᱟ ᱪᱤᱛᱛᱟᱨᱟ  ᱟᱭᱤᱥᱣᱚᱨᱭᱟ "ᱟᱭᱤᱥᱩ"  ᱢᱩᱬᱩᱛ ᱮᱠᱴᱨᱮᱥ ᱞᱮᱠᱟᱛᱮ ᱮᱛᱚᱦᱚᱵ ᱩᱫᱚᱭᱟ ᱥᱤᱨᱯᱷᱟᱹ ᱥᱚᱨᱮᱥ ᱮᱠᱴᱨᱮᱥ ᱞᱟᱹᱜᱤᱫ ᱒᱐᱐᱘  ᱪᱮᱛᱨᱚᱫᱟ ᱪᱚᱸᱫᱽᱨᱚᱢᱟ  ᱟᱢᱢᱩ   ᱒᱐᱐᱙  ᱢᱟᱞᱮᱭᱟᱞᱤ ᱡᱳᱛᱷᱮᱭᱟᱞᱤ  ᱟᱭᱤᱥᱩ  ᱠᱮᱢᱤᱭᱳ ᱒᱐᱑᱐  ᱯᱨᱮᱢᱤᱡᱚᱢ  ᱚᱢᱩᱞᱭᱟ ᱰᱤ'ᱥᱩᱡᱟ  ᱱᱟᱱᱩ ᱱᱟᱱᱱᱟ ᱠᱚᱱᱚᱥᱩ  ᱠᱚᱱᱚᱥᱩ  ᱒᱐᱑᱑  ᱢᱟᱱᱟᱥᱚᱞᱚᱡᱤ  ᱥᱤᱦᱤ   ᱒᱐᱑᱓  ᱥᱨᱟᱵᱚᱱᱤ ᱥᱩᱵᱽᱨᱚᱢᱚᱱᱭᱚ  ᱥᱨᱟᱵᱚᱱᱤ  ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱥᱚᱨᱮᱥ ᱮᱠᱴᱨᱮᱥ – ᱠᱚᱱᱱᱚᱲNominated—SIIMA Award for Best Actress (Kannada) ᱒᱐᱑᱔  ᱜᱚᱡᱚᱠᱮᱥᱚᱨᱤ  ᱢᱤᱨᱟ  ᱒᱐᱑᱕  ᱠᱷᱩᱥᱤ ᱠᱷᱩᱥᱤᱭᱟᱜᱤ  ᱱᱚᱱᱫᱤᱱᱤ  ᱢᱮᱞ  ᱵᱚᱨᱥᱟ   ᱨᱟᱢᱞᱤᱞᱟ  ᱪᱚᱸᱫᱽᱨᱚᱠᱚᱞᱟ   ᱒᱐᱑᱖  ᱢᱟᱫᱩᱵᱷᱮᱭᱟ ᱢᱟᱢᱟᱛᱷᱮᱭᱟ ᱠᱟᱨᱮᱭᱳᱞᱮ  ᱠᱷᱩᱥᱤ   ᱠᱨᱤᱥᱱᱟ-ᱨᱩᱠᱠᱩ  ᱨᱩᱠᱢᱤᱱᱤ  ᱒᱐᱑᱗  ᱢᱟᱥᱛᱤ ᱜᱩᱰᱤ  ᱵᱷᱟᱵᱽᱭᱟ  ᱢᱩᱜᱩᱞᱩ ᱱᱟᱜᱮ  ᱯᱩᱞᱟᱠᱮᱥᱤ ᱭᱤᱡ ᱵᱟᱹᱦᱩ  ᱠᱮᱢᱤᱭᱳ

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 


ᱛᱷᱚᱠ:᱒᱑ ᱟᱱᱟᱜ ᱥᱟᱭ ᱥᱮᱨᱢᱟ ᱨᱤᱱ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱠᱚᱱᱱᱚᱲ ᱥᱤᱱᱮᱢᱟ ᱮᱠᱴᱨᱮᱥ